v
It tusschen lijsbetten vanden dale dochter goirds wilen vanden dale ter
eenre zijden ende ghijsbrechten de ketelbuete cremne woenen inde hoolstte
die ten sterfhuyse svoirs goirds de have aldair gebleven aengeveerd
heeft en die doen schatten en voirts vercocht en onder dande zeke
printen met den patronen en anden instrumenten en gerecke tot der
schilderien behoirende ter ande So es op heden bijder stad gededigt
ter begten der voirs lijsbetten en genoech bij ovgevene svors ghijs
brechts dat de selve ghijsbrecht de voirs printen met den anden
instrumenten en gerecke voirger also hij die aengeveerd en vcocht
hadde en weder gecregen vanden ghenen die die cochte sal ovgeven
en laten volghen der voirs lijsbetten voe den prijs daer voe die vcocht
waren en hij die weder overnam te weten xlvi stuvs en noch voe
vijf stuvs die zij hem daenboven te baten gheven sal Act in
pleno silio oct xxi
wouter de becke
lijsbeth poes
It vanden gedinghe geweest voe meye ende scepen van loeven tusschen lijsbette
weduwe laureys wilen spapen woenen tarschot en janne heiren sone in
deen zijde en woutn de becke en lijsbetten zijnre zuster weduwe pets
wilen de greve diemen hiet pols in dande welck wouter en wile peter
gegoedt en geerft zijn voe meye en scepen van loeven van inde jae
xiiii en zessenvijftich vijf dage in februario in alrehande goede
die waren henricks wilen waute geheten lijsman en uut brieven bekend
bijden selven wilen henricken int jair xiiii en drie xv dage in januar
en oic uut brieven bekendt na zijn aflivicheit bij agnezen zijnen wive
en wilen adriane henren zone en onder den anden in andhalven dach
lands gelegen beneden den roesselbergh opt bredevelt tusschen de goede
wouts vanden tymple en vrancks vander haghen Alse vanden selven stucke
lands dwelck elck vanden voirs ptien meynde te hebben te weten de voirs
lijsbeth spayen en heur sone also erfgenamen svoirs wilen henricks wante
want hij zonder wettighe geboerte also zij seiden gestorven waen hoewel
de voirs adriaen na zijn doot mochte geseeght hebben zijn wettich kind
te wesen dwelck zijn ontkinden Ende de voirs gegoedde mids der voirs
guedinghen en want zij de possessie yesidert der guedinghen gehadt hadden
en noch deden vanden selven goeden daer de voirs henrick uut gestorve was
als uut zijnen erve en oic want de voirs wilen adriaen desselfs wilen
vi
henricks en zijns wettich zone was en dair voe gehouden ende geacht
enich
wile
anden voirs
van zijnen vader also langhe als hij leefde en van anden int gemeyne en hij
geboren wairt zijnen vader noch leven en hem en zijnre huysvrouwen tsamen
zittende als man en wijf en de selve zijn vader hem dede kersten doen gelijc
zij al dat boden te thoenen des zij geheellic volquamen So hebben de scepen
van loeven gewijst na aensprake verantwden en thoenisse dat de voirs goede
den voirs gegoedden en henren scepen brieven volgen zelen cor roel tymple
abs blanckairt zande ouder oct xxi